**O.V.S. – Prenájom majetku – Stredná odborná škola remesiel a služieb, Okružná 761/25, Poprad**

**1. Identifikácia vyhlasovateľa O.V.S.**

**Vyhlasovateľ obchodnej verejnej súťaže - správca majetku:**

Názov: Stredná odborná škola remesiel a služieb

Sídlo: Okružná 761/25, 058 01 Poprad

IČO: 42077133

DIČ: 2022437131

IČ DPH: SK2022437131

Štatutárny orgán: Mgr. Vasil Kuzmiak, riaditeľ

Kontaktná osoba: Ing. Veronika Lalíková, ekonóm

Kontakt: +421 527 721 876

**2. Podmienky obchodnej verejnej súťaže**

**a) Predmet zmluvy:**

Nájom časti nehnuteľného majetku vo vlastníctve PSK v správe vyhlasovateľa, zapísaného na liste vlastníctva č. 4717 v katastrálnom území Poprad, budova súpisné číslo 761 na pozemku registra KN C parcela č. 852/1, a to:

- nebytový priestor – spoločné priestory nachádzajúce sa na 12. poschodí internátnej časti budovy SOŠRS na ul. Okružnej 761/25 v Poprade vhodné na umiestnenie technologických zariadení a časť strechy nehnuteľnosti vhodnej na umiestnenie antén

* prenajímaná plocha spoločných priestorov je 1 m²
* prenajímaná plocha strechy je 1 m²

do nájmu nájomcu, ktorého návrh bude komisiou vyhodnotený ako najvhodnejší.

**3. Zásady ostatného obsahu zamýšľanej nájomnej zmluvy, na ktorých vyhlasovateľ trvá:**

1. Prílohou vyhlásenia obchodnej verejnej súťaže je vzor nájomnej zmluvy, ktorý je ostatným obsahom nájomnej zmluvy, na ktorom vyhlasovateľ trvá, tento bude po vyžiadaní zaslaný vyhlasovateľom záujemcovi o nájom
2. Ponúknuté nájomné nebytových priestorov bez platieb za služby spojených s užívaním majetku minimálne v nasledovnej výške za m2na rok:

- nájomné za 1 m²/rok – spoločné priestory  **20,00 €**

- nájomné za 1 m²/rok – priestor na streche **400,00 €**

Podružné meranie elektrickej energie, príp. vlastnú prípojku si zabezpečí nájomca na vlastné náklady.

Nájomné a prípadné platby za služby spojené s nájmom budú fakturované štvrťročne dopredu.

Nájomcovi priestoru vzniká povinnosť štvrťročného depozitu nájomného.

c) Prenajímateľ je oprávnený zvýšiť ročné nájomné o mieru kladnej inflácie jednostranne v súlade s platnými Zásadami hospodárenia a nakladania s majetkom PSK formou písomného oznámenia nájomcovi tak, že celková výška nájomného platná k 31.12 bežného roka sa prenásobí koeficientom miery inflácie, ktorú zverejní Štatistický úrad Slovenskej republiky za predchádzajúci rok.

d) Všetky opravy, zhodnotenia a údržbu, ktoré si nehnuteľný majetok bude vyžadovať počas doby nájmu, vykoná nájomca po predchádzajúcom písomnom súhlase prenajímateľa na vlastné náklady a v súlade so všeobecnými záväznými právnymi predpismi a nájomca nebude požadovať od prenajímateľa finančnú ani žiadnu inú kompenzáciu finančných prostriedkov ním vložených do opráv, zhodnotenia a údržby predmetu nájmu.

e) Doba nájmu – nájom na dobu neurčitú odo dňa nadobudnutia účinnosti zmluvy s možnosťou ukončenia zmluvy výpoveďou s výpovednou lehotou 3-mesačnou bez uvedenia dôvodu.

**4. Ďalšie podmienky obchodnej verejnej súťaže**

1. Návrh je potrebné doručiť poštou alebo podať osobne na sekretariát vyhlasovateľa v termíne **do 01.03.2021 do 14:00 hod.** v zapečatenej obálke s výrazným označením:

**„O.V.S. - prenájom majetku – neotvárať!“**

„ Identifikácia záujemcu podľa výpisu z obchodného registra, resp. živnostenského registra v prípade, že účastníkom je fyzická osoba – podnikateľ, IČO, adresa.“

**na adresu:**

**Stredná odborná škola remesiel a služieb**

**Okružná 761/25**

**058 01 Poprad**

Rozhodujúci je dátum a čas prijatia ponuky na prezentačnej pečiatke vyhlasovateľa súťaže.

1. Návrh musí obsahovať:
* oprávnenou osobou uchádzača podpísaný návrh nájomnej zmluvy
* **predmet nájmu**
* **cenovú ponuku - navrhovaná cena musí byť uvedená v € za 1 m²/rok**
* dobu nájmu
* účel nájmu
* presnú identifikáciu záujemcu (podľa výpisu z obchodného registra, resp. živnostenského registra v prípade, že je účastníkom fyzická osoba – podnikateľ), takto:
* nájomca – fyzická osoba (titul, meno a priezvisko, rodné priezvisko, dátum narodenia, miesto trvalého pobytu, prípadne bankové spojenie – číslo účtu) alebo
* nájomca – fyzická osoba zapísaná v živnostenskom registri – obchodné meno, sídlo, IČO, bankové spojenie – číslo účtu, zastúpená – titul, meno a priezvisko, miesto trvalého pobytu, zapísaný v živnostenskom registri č.: ..... alebo
* nájomca – právnická osoba – obchodné meno a sídlo, IČO, bankové spojenie – číslo účtu, štatutárny orgán – podľa výpisu z Obchodného registra, resp. iného registra potvrdzujúceho právnu subjektivitu záujemcu, údaj o registrácií – napr. Obchodný register Okresného súdu......, oddiel...., vložka....
* súhlas s podmienkami obchodnej verejnej súťaže
* kontaktné údaje oprávnenej osoby záujemcu (telefón, e-mail).
1. Vyhodnotenie obchodnej verejnej súťaže bude písomne oznámené všetkým účastníkom v lehote do 30 dní od vyhodnotenia predložených ponúk.
2. Vyhlasovateľ si v súlade s § 283 Obchodného zákonníka vyhradzuje právo zmeniť už uverejnené podmienky súťaže alebo súťaž zrušiť. V prípade zmeny alebo zrušenia súťaže budú tieto skutočnosti uverejnené spôsobom, akým boli vyhlásené podmienky súťaže.
3. V súlade s § 284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže.
4. Vyhlasovateľ si v zmysle § 287 ods. 2 Obchodného zákonníka vyhradzuje právo odmietnuť všetky predložené návrhy. Vyhlasovateľ je oprávnený meniť ustanovenia nájomnej zmluvy.
5. Účastník súťaže nemá nárok na úhradu nákladov vynaložených/spojených s účasťou v tejto obchodnej verejnej súťaži.
6. Navrhovateľ predložením návrhu nájomnej zmluvy v obchodnej verejnej súťaži súhlasí so zverejnením a sprístupnením jeho osobných údajov na účel uzavretia nájomnej zmluvy tvoriaci nájomný vzťah.

**V. Obhliadka majetku**

Obhliadka majetku na mieste bude záujemcom umožnená v čase pred podaním návrhu po telefonickom dohovore s Mgr. Vasilom Kuzmiakom., riaditeľom Strednej odbornej školy remesiel a služieb na telefónnom čísle: +421527721876.

Ďakujeme

S pozdravom

Mgr. Vasil Kuzmiak

 riaditeľ SOŠ